ועדת הכלכלה, כנסת 16, פרוטוקול מספר 202, 2004-05-24 12:00

שלום שמחון: אני פותח את הישיבה.

שלום שמחון: על סדר היום הצעת חוק המים (תיקון מס' 19) (הקצאת מים לערכי טבע ונוף), התשס"ד-2004, שעברה בקריאה ראשונה.

אתי בנדלר: אקרא את הצעת החוק.

אתי בנדלר: סעיף 1, תיקון סעיף 6: "בחוק המים, התשי"ט-1959 (להלן - החוק העיקרי), בסעיף 6, אחרי פסקה (5) יבוא: '(6) שמירה ושיקום של ערכי טבע ונוף, לרבות מעיינות, נחלים ובתי גידול לחים (בחוק זה - ערכי טבע ונוף).

אתי בנדלר: '."

שלום שמחון: למישהו יש הערה?

מיכל גולדמן: עמדת הממשלה לגבי הסעיף הזה היתה שהיא מצטרפת ובלבד שזה יאוחד עם ההצעה הממשלתית.

מיכל גולדמן: ההצעה הממשלתית משום מה טרם עלתה לוועדת שרים לחקיקה.

מל פולישוק-בלוך: בדרך כלל היא לא עולה.

מיכל גולדמן: ניסתי לברר את זה בגלל שהצענו את הצעת החוק כבר לפני זמן.

שלום שמחון: זאת הסתייגות טכנית.

אבשלום וילן: איך זה יכול להיות שהממשלה לא מתפקדת?

אבשלום וילן: פעם אחר פעם כל שבוע אני שומע את זה.

אתי בנדלר: סעיף 2, הוספת סעיף 150א: "בפרק רביעי לחוק העיקרי, בסימן ד', אחרי סעיף 150 יבוא: 'דיווח על הקצאת מים לערכי טבע ונוף, 150א.

אתי בנדלר: נציב המים ימסור לוועדת הכלכלה של הכנסת עד הראשון באפריל של כל שנה, הודעה בדבר כמות המים שהוחלט להקצות במהלך אותה שנה למטרה של ערכי טבע ונוף, לפי סעיף 6(6);

דוד עמר: מה ההגדרה של ערכי טבע ונוף?

לאה נס: הגדרנו פה בסעיף 1: "ערכי טבע ונוף, לרבות מעיינות, נחלים ובתי גידול לחים".

אתי בנדלר: אני ממשיכה: "חל במהלך השנה שינוי בכמות המים המוקצית למטרה האמורה - ימסור נציב המים הודעה גם על השינוי".

אבשלום וילן: למה לוועדת הכלכלה?

אבשלום וילן: כשנציב המים מפרסם את ההקצאה השנתית שלו, הוא מפרסם את זה ברשומות.

אבשלום וילן: כשמפרסמים, לפי החוק המים, את ההקצאה לחקלאות, לתעשייה, לכל לקוח, למי מביאים את זה?

מיכל גולדמן: זה תלוי.

מיכל גולדמן: אם יש צורך לפרסם, מפרסמים בתקנות הקיצוב, וזה בדרך כלל כשמתקיים קיצוב.

מיכל גולדמן: אבל מכאן באמת ההסתייגות של נציבות המים - אנחנו לא מדווחים לגבי הקצאה של מים לשום מטרה אחרת.

שלום שמחון: אני רוצה להזכיר שהחלטנו לשדרג את הטבע לעומת החקלאים, התעשייה ומשקי הבית.

שלום שמחון: זאת היתה הכוונה של הצעת החוק – לעשות שדרוג לטבע.

דוד עמר: הוא לוקח מים מההקצבה של האוכלוסייה.

שלום שמחון: גם היום הנציב נותן מים לטבע, אבל היום הוא נותן רק על פי שיקול דעתו.

דוד עמר: ברגע שהוא יצטרך לתת לנושא הזה, הוא ייקח מאיזשהו מקום.

דוד עמר: ואז נבוא עוד פעם לוועדת שרים לכלכלה ויקציבו - במקום 28 קוב לנפש, 24 קוב.

אתי בנדלר: בנוסח של הצעת החוק שהונחה על-ידי חברי הכנסת לאה נס ושלום שמחון היה כלול חיוב של נציב המים להקצות מים למטרות האמורות.

אתי בנדלר: בדיון שנערך בוועדה, בהשתתפות נציגי ממשלה וכמובן נציגי מקורות, הועלתה הצעת פשרה לפיה החוק לא יקבע חיוב להקצות למטרה האמורה, אבל יכיל חובה לדווח על כמות המים שהוקצתה.

אתי בנדלר: זאת כדי שהשקיפות שתיווצר כתוצאה מכך - כי כל העם יֵדע באמצעות ועדת הכלכלה איזה כמות מים הוקצתה למטרה של שמירת ערכי טבע ונוף - תיצור תמריץ להקצות מים למטרה זאת.

דוד עמר: בכל מקרה, שזה לא יהיה מההקצבה של היום שמוקצבת לצריכה.

נוגה בליץ: אנחנו לא יכולים לדווח לוועדה עד אפריל, כי הרבה פעמים אנחנו מסתמכים על איזה עונת גשמים היתה כשאנחנו מקצים לטבע.

נוגה בליץ: גם לחקלאות אותו הדבר, על אחת כמה וכמה לטבע.

נוגה בליץ: בכל מקום שיש הקצאות קבועות, בין אם זאת היתה החלטת ממשלה, בין אם אלה הקצאות שניתנו בעבר, אנחנו אולי יכולים לעשות את זה, לא בטוח.

נוגה בליץ: במקומות שאין הקצאות קבועות, יש לנו בעיה.

נוגה בליץ: גם לגבי החלטת הממשלה על הירקון שקבעה 2 מיליון קוב או בעתיד 4 מיליון קוב, יש לנו בעיה כי לפעמים כשיש שנת גשמים טובה הירוקים או רשות הנחל מבקשת שנקצה לה פחות, כי כל דבר כזה כרוך בכסף שהיא צריכה לשלם לאוצר המדינה, היטל הפקה.

נוגה בליץ: עד אפריל אנחנו לא יודעים לעשות את זה.

נוגה בליץ: אני מציעה לדחות קצת את המועדים כדי שהדיווח יהיה יותר אמין.

אתי בנדלר: אפשר שהדיווח יהיה עד ה-1 במאי.

מל פולישוק-בלוך: זה לא משנה, כי ממילא יש פגרה עד ה-1 במאי.

נוגה בליץ: אני מציע שהדיווח יהיה לקראת יולי.

ישעיהו בראור: שתי הערות.

ישעיהו בראור: הערה אחת, אני חושב שמן הראוי שהדיווח - שלא נראה לי מהותי אם יהיה ב-1 באפריל או ב-1 יוני - יהיה מפורט יותר, שיכלול גם למה הוקצו המים, לא רק אן-בלוק אלא עם פירוט, וגם את סוגי המים.

ישעיהו בראור: כי במציאות הישראלית מאוד יכול להיות שהמים שיוקצו יהיו קולחים ולא תמיד הם מתאימים לשיקום ערכי טבע.

ישעיהו בראור: לכן הדיווח בעניין הזה צריך להיות מפורט.

ישעיהו בראור: דבר שני, היינו שמחים אם גם בדיווח הזה תתקיים התייעצות עם המשרד לאיכות הסביבה/רשות הטבע והגנים, לפני הדיווח על הכמות שהוחלט להקצות.

אבשלום וילן: אני חשבתי שזה להבטיח את מקורות המים הקיימים - נחלים וכו'.

אבשלום וילן: אם הם צריכים לשלם היטל הפקה, אני לא מבין למה לכם?

לאה נס: הם מוכנים לשלם אפילו את זה, העיקר שיתנו להם.

שלום שמחון: יש הצעה שלי להזיז את התאריך מ-1 באפריל עד 1 במאי.

שלום שמחון: לעומת זאת, יש פה הסתייגות של חבר הכנסת מח'ול להקדים את זה ל-1 במרץ.

עסאם מח'ול: אני חושב שכבר ב-1 במרץ המגמה תהיה ברורה.

שלום שמחון: אתה רוצה שנצביע פה על ההסתייגות, או שהיא תהיה לזכות דיבור במליאה?

עסאם מח'ול: אני רוצה זכות דיבור במליאה.

שלום שמחון: אם כך, ההסתייגות של חבר הכנסת מח'ול תהיה לדיבור במליאה.

נוגה בליץ: אל תחליטו דברים שלא נוכל לעמוד בהם.

נוגה בליץ: אני מכינה את הנושא של ההקצאות, אני יודע שלא אוכל לעמוד בזה עד ה-1 במרץ.

נוגה בליץ: חבל שיבקשו ממני דיווח ולא אוכל לתת אותו.

נוגה בליץ: אפשר להקדים את זה גם ל-1 בינואר, אני לא יכולה לעמוד בזה.

שלום שמחון: חבר הכנסת מח'ול הגיש את ההסתייגות לצורך דיבור במליאת הכנסת.

אתי בנדלר: חבר הכנסת מח'ול, כדי שלא תהיינה אי הבנות, אולי אכתוב לך הסתייגות אחרת לדיבור במקום תאריך, כי תמיד יש חשש שהסתייגות תתקבל.

אתי בנדלר: אם מדובר אכן בהסתייגות שכל מטרתה היא זמן דיבור, עדיף לי להשאיר לי לנסח הסתייגות שגם אם היא תתקבל, לא יקרה כלום.

שלום שמחון: מי בעד הצעות החק עם התיקון הקל ש"נציב המים ימסור לוועדת הכלכלה עד הראשון במאי של כל שנה"?

שלום שמחון: בעד הצעת החוק - כולם נגד - אין נמנעים - אין הצעת חוק המים (תיקון מס' 19) (הקצאת מים לערכי טבע ונוף), התשס"ד-2004, נתקבלה.

שלום שמחון: הצעת החוק אושרה לקריאה שנייה ושלישית.

שלום שמחון: אני שמח להצטרף לחוק הראשון שלך, חברת הכנסת לאה נס.

ישעיהו בראור: לא התקיים דיון בהצעה שלי, שהדיווח יהיה מפורט גם לפי כמויות וגם לפי יעדים.

שלום שמחון: כי לא קיבלנו את מה שביקשת.

שלום שמחון: אני כבר אחרי ההצבעה.

אתי בנדלר: מובן שהשרה לאיכות הסביבה יכולה להגיש הסתייגות בכתב, אם זאת הדרישה שלה.

ישעיהו בראור: זאת דרישה שאני חושב שקל להסכים לה.

שלום שמחון: בפני השרה עומדת האפשרות להגיש הסתייגות משל עצמה.

שלום שמחון: היא יכולה להגיש אותה במליאה.

שלום שמחון: אם היא תעבור, אני אשקול במליאה אם למשוך את החוק חזרה או לא.

מל פולישוק-בלוך: למה שזה לא יהיה?

שלום שמחון: גמרנו, הצבעתי על זה, אני פותח את זה עכשיו מחדש.

שלום שמחון: השרה תגיש הסתייגות במליאה.

אתי בנדלר: אם השרה רוצה להגיש הסתייגות, אני מבקשת אותה בכתב עד יום שני בשבוע הבא.

שלום שמחון: נציבות המים, אני מבין שאתם מתנגדים להסתייגות הזאת.

שלום שמחון: תמצאו את הדרך בעניין הזה.

שלום שמחון: תודה רבה.